Document ID: /roh_data/filtered/fineweb-2-filterrobots_roh.jsonl.gz/39258

Oz è pelvaira in di extraordinari! Tgi engiavina? Curt avant mesanotg entra il sulegl en l'ensaina dal giomber e cun quai cumenza la stad. Ma quai è era stà il di il pli lung, gia a partir da damaun vegnan ils dis ad esser pli curts.
En Surmeir di inqual ch'il segn dal zodiac saja bain tschernì: «...scu chegl tgigl giamber vo anavos, uscheia vo oss puspe igl sulegl sen sia cursa angiu». Ed a Champfèr vegn ina persuna clamada «ün giamber» sche ella ha fatg pass enavos en sia vita. Nemblidai en mintga cas betg da far viva questa saira sin ina bella stad!